डॉक्टर की डिग्री मिलने पर पार्टी करने जा रहा था परिवार, फ्रेसनो सिटी में हादसा
अमेरिका के शहर फ्रेसनो में कपूरथला के रहने वाले युवा डॉक्टर व उसके एडवोकेट पिता की एक सड़क हादसे में मौत हो गई। युवा डॉक्टर पढ़ाई पूरी करने के बाद अपने परिवार के साथ डिग्री मिलने की खुशी में पार्टी करने जा रहे था।
अमेरिका के शहर फ्रेसनो में कपूरथला के रहने वाले युवा डॉक्टर व उसके एडवोकेट पिता की एक सड़क हादसे में मौत हो गई। युवा डॉक्टर पढ़ाई पूरी करने के बाद अपने परिवार के साथ डिग्री मिलने की खुशी में पार्टी करने जा रहे था। इस सड़क हादसे में पिता - पुत्र की मौत हो गई जबकि डॉक्टर की माता सड़क हादसे में गंभीर रूप से जख्मी हो गई है। 
मृतकों की पहचान पिता-पुत्र कपूरथला के भुलत्थ क्षेत्र के गांव बोपाराय के एडवोकेट कुलविंदर सिंह हंसपाल व उसके बेटे सुखविंदर सिंह के रूप में हुई है। जबकि कुलविंदर सिंह हंसपाल की पत्नी बलबीर कौर इस सड़क हादसे में गंभीर रूप से जख्मी हो गई है।
15 साल से अमेरिका में रह रहे थे
इस बारे जानकारी देते हुए मृतक के भाई हरजिंदर सिंह वासी गांव बोपराए ने बताया कि कुलविंदर सिंह हंसपाल पिछले करीब 15 साल से अमेरिका में अपनी पत्नी व बच्चे के साथ रह रहा था। 10 मई को कुलविंदर सिंह अपने बेटे सुखविंदर सिंह व पत्नी बलवीर कौर के साथ अपने बेटे को डॉक्टर की पढ़ाई पूरी करने के बाद डिग्री मिलने की खुशी में एक पार्टी करने अपनी कार पर जा रहे थे।
दूसरी कार का टायर खुलकर टकराया
इसी दौरान रास्ते में एक और कार का टायर खुलकर इनकी गाड़ी से आकर टकरा गया। जिस कारण इनकी गाड़ी का संतुलन बिगड़ गया और गाड़ी पलट गई और गाड़ी पलटने के कारण उनके लड़के सुखविंदर सिंह की मौके पर मौत हो गई, जबकि कुलविंदर सिंह को अस्पताल में ले जाया गया जहां पर 2 दिन बाद उसकी मौत हो गई। हरजिंदर सिंह ने बताया कि इस सड़क हादसे में बलबीर कौर गंभीर रूप से जख्मी है और अभी तक अस्पताल में ही दाखिल है।
गांव में शोक पसरा
अमेरिका में हुई इस सड़क दुर्घटना में पिता-पुत्र की मौत के कारण गांव में शोक पसरा हुआ है। इस सम्बन्ध में गांव के नंबरदार हरविंदर सिंह, रछपाल सिंह पूर्व सरपंच, एडवोकेट कुलवंत सिंह सहगल, एडवोकेट परविंदर सिंह, एडवोकेट सुखविंदर सिंह आदि ने इस दुर्घटना में एडवोकेट कुलविंदर सिंह हंसपाल व उसके बेटे की मौत पर शोक जताया है।
कपूरथला
चंडीगढ़
पंजाब
इंटरनेशनल